钦定古今图书集成/明伦汇编/闺媛典/第321卷 > 皇清五十四 > 叶文豹妻黄氏
## 钦定古今图书集成/明伦汇编/闺媛典/第321卷 > 皇清五十四 > 叶文豹妻黄氏

按《西安县志》：“黄氏，叶文豹妻。生二子，年二十夫亡。家无宿储，翁姑屡劝其嫁，氏惟委婉谢，翁姑亦感泣敬礼之。氏上膳二老，下抚二雏，艰难荼苦，无不备尝。每于定省之馀，含饴负孙，绕二人膝下，以承色笑。铢积寸累，稍足自支。为二子婚娶，又为翁姑举丧葬，哀痛尽礼，苦节凡五十年，举无废事，而家道益昌。年七十” 卒。